ออกหมายจับหนุ่มตรัง ซิ่งเก๋งลากตำรวจ คุมตัวมาสอบสวนที่เมืองคอนแล้ว
ศาลเมืองคอนอนุมัติหมายจับ หนุ่มวัย 28 ปี ที่ซิ่งเก๋งลากตำรวจโดนหนักหลายข้อหาทั้งพยายามฆ่าเจ้าพนักงาน ความผิดตามกฎหมายจราจร รวมแล้วหลายฐานความผิด ล่าสุดเจ้าหน้าที่คุมตัวไว้แล้วผู้สื่อข่าวรายงาน 24 เม.ย.2563 เมื่อช่วงกลางดึกที่ผ่านมา ศาลจังหวัดนครศรีธรรมราช ได้อนุมัติออกหมายจับ เป็นหมายจับคดีอาญาเลขที่ 171/2563 ลงวันที่ 23 เมษายน 2563 ให้จับกุมนายพงศกร หนูเรือง อายุ 28 ปี อยู่บ้านเลขที่ 83/3 หมู่ 2 ต.โคกยาง อ.กันตัง จ.ตรังในฐานความผิดพยายามฆ่าเจ้าพนักงาน ซึ่งได้กระทำการตามหน้าที่หรือเพราะได้กระทำตามหน้าที่ ขับรถในทางซึ่งก่อให้เกิดความเสียหายแก่บุคคลหรือทรัพย์สินผู้อื่น ไม่หยุดรถและให้ความช่วยเหลือ หรือหลบหนี เป็นเหตุให้ทรัพย์สินของผู้อื่นได้รับความเสียหาย และขัดคำสั่งเจ้าพนักงานจราจร ซึ่งได้กระทำตามหน้าที่หรือเพราะได้กระทำตามหน้าที่หลังจากที่ พ.ต.ท.เกษมสิทธิ์ จำปาทอง รอง ผกก.(สอบสวน) สภ.ท่าศาลา ร.ต.อ.ณรงชัย คงช่วย รองสว.(สอบสวน) สภ.ท่าศาลา จ.นครศรีธรรมราช นำสำนวนการสอบสวนพร้อมพยานหลักฐาน ยื่นคำร้องให้ศาลจังหวัดนครศรีธรรมราชพิจารณาโดยคำร้องขอออกหมายจับระบุว่า เมื่อวันที่ 22 เมษายน 2563 นายพงศกร ได้ขับรถเก๋งมิตซูบิชิ สีเหลือง ทะเบียนป้ายแดง ก 0763 ภูเก็ต ชนท้ายรถจักรยานยนต์ ทะเบียนโล่ 71638 ที่ ด.ต.มนตรี นิติชัย ผบ.หมู่งานจราจร สภ.ท่าศาลา เป็นผู้ขับขี่จากนั้นนายพงศกร ได้ขัดคำสั่งเจ้าหน้าที่ พยายามขับรถชนอีกครั้ง ขับรถหลบหนี ขณะที่เจ้าหน้าที่จราจรพยายามสกัดกั้นการหลบหนี โดยมีพฤติกรรมฝ่าฝืนต่อบทบัญญัติของกฎหมายหลายประการ ตามเอกสารหลักฐานที่พนักงานสอบสวนแนบสำนวนการสอบสวนมาเพื่อศาลพิจารณา กระทั่งศาลพิจารณาแล้วได้อนุมัติหมายจับ ตามความผิดที่ได้กระทำ หลายกรรม หลายวาระผู้สื่อข่าวรายงานว่า เจ้าหน้าที่ได้ทำการควบคุมตัวนายพงศกรไว้แล้ว หลังจากที่ได้ไปเชิญตัวมาจากบ้านพักใน อ.กันตัง จ.ตรัง มายังกองกำกับการสืบสวนตำรวจภูธรจังหวัดนครศรีธรรมราชข่าวคืบหน้าจะรายงานต่อไป.
ศาลเมืองคอนอนุมัติหมายจับ หนุ่มวัย 28 ปี ที่ซิ่งเก๋งลากตำรวจโดนหนักหลายข้อหาทั้งพยายามฆ่าเจ้าพนักงาน ความผิดตาม กฎหมายจราจร รวมแล้วหลายฐานความผิด ล่าสุดเจ้าหน้าที่คุมตัวไว้แล้ว
หนุ่มตรัง,เก๋งลากตำรวจ,ออกหมายจับ,สภ.ท่าศาลา,นครศรีธรรมราช,ขับรถชนตำรวจ,ข่าวทั่วไป